Айрат Ишморатов

**Айрат Ишморатов**, Айрат Рафаил улы Ишморатов, ,  (28.06.1973) — композитор, дирижёр.

## Тәрҗемәи хәле

1973 елның 28 июнендә Казанда туган. Бабасы — драматург Риза Ишморат, әбисе — РСФСР халык артисты Рәшидә Җиһаншина. Казанда «*кларнетчы*» белгечлеге буенча Р.М. Яхин исемендәге 3 нче балалар музыка мәктәбен , Ильяс Әүхәдиев исемендәге Казан музыка укуханәсен (*В.П. Курылев сыйныфы*), Нәҗип Җиһанов исемендәге Казан дәүләт консерваториясен (*А. Гыйльфанов сыйныфы*), шунда ук аспирантураны, Монреаль университетының (*[[Канада]]*) магистратурасын (*Андре Муазан сыйныфы*) тәмамлаган. Монреаль университетының опера-симфония дирижерлыгы кафедрасында музыка буенча доктор дәрәҗәсен ала (*[[2000]]*).

## Хезмәт юлы
1993-1997 Татарстан дәүләт симфоник оркестрында һәм М. Җәлил исемендәге Татар опера һәм балет театры оркестрында уйный.

#### Канада чоры
* 1997 елда, Орфорд сәнгать үзәгендәге җәйге мастер-классларда катнашу өчен, Канадага килә. Анда А. Ишморатовка  виолончельчы Юлий Туровскийның йогынтысы һәм чит илдә композитор буларак танылуда ярдәме зур була.
* 1998 елда Монреаль шәһәренә даими торырга килә.
* 2000 елда  Muczynski Trio оештыра — Айрат Ишморатов (*кларнет*), Луо Ди (*виолончель*), Евгения Киржнер (*фортепиано*) .
* 2000 елдан Kleztory клезмер төркеме (*[[Монреаль]]*) кларнетчысы, композиторы һәм аранжировка ясаучысы. Төркем белән Канада, АКШ, Бразилия, Мексика, Коста-Рика, Кытай, Алмания, Бельгия, Австрия, Маҗарстан, Румыния һәм Һолландиядә гастрольләрдә була.
* 2007 Канада дирижёры Бернар Лабадиның «Король эскрипкәләре» () ансамблендагы ассистенты.
* 2009 Квебек симфония оркестрында дирижёр Иоав Талми (*[[Исраил]]*) ассистенты.
* 2010 елдан «Яңа буын» камера оркестры дирижёры.
* 2011 I Musici de Montréal камера оркестры дирижёры буларак, оркестрның АКШ, Бразилия, Перудагы гастрольләрендә Юрий Туровскийны алыштыра.
* 2011 елның октябреннән М. Җәлил исемендәге Татар опера һәм балет театры белән хезмәттәшлеген яңарта: «Жизель» балеты белән дирижёрлык итә. 
* 2012 елдан күп мәртәбә «Зур Монреаль башкала оркестры» белән дирижёрлык итә.
* 2013 елның февралендә Ф.И. Шаляпин исемендәге опера фестивалендә (*[[Казан]]*) Дж. Пуччининың «Турандот» операсында дирижёрлык итә.
* 2013 елның мартында М. Җәлил исемендәге Татар опера һәм балет театрының Һолландиядәге гастрольләре вакытында Дж. Вердиның «Риголетто» операсында дирижёрлык итә.

## Иҗаты
Оркестр өчен симфоник әсәрләр, оркестр һәм төрле уен кораллары өчен әсәрләр, клезмер музыкасы һәм балалар өчен музыка иҗат итә.
 
2003 елда, композитор буларак беренче хезмәте — Беренче кыллы квартетын иҗат итә.

2015 елда Достоевский иҗатына нигезләнеп, «Юеш кар турында» (*По поводу мокрого снега*) исемле беренче операсын яза.

## Дискография
* 2002 Клезмер музыкасы — Kleztory  
* 2002 Барбер, Копланд, Бриттен, Брух — La Primavera (*[[Казан]]*) — Ak Bars  
* 2004 Клезмер — Kleztory, Юлий Туровский & I Musici de Montreal Chamber Orchestra — Chandos Records  
* 2007 «Nomade» — Kleztory — Amerix  
* 2008 Шостакович, Вайнберг, Ишморатов — I Musici de Montreal Chamber Orchestra — Analekta  
* 2010 Symphonique — Le Vent du Nord һәм Квебек симфоник оркестры — CBC  
* 2011 Carte Postale — Alcan Quartet — ATMA Classique  
* 2013 Бетховен, эскрипкә концерты (А. Ишморатов клезмер каденцияләре), Симфония No. 7 , Alexandre Da Costa — Тайпей симфоник оркестры (*[[Тайвань]]*) — Warner Classics 
* 2014 «Arrival» — Kleztory — Amerix

## Бүләкләре, мактаулы исемнәре
* 2002 Канада милли музыка фестивале — I премия (*Muczynski Trio составында*).
* 2004 VIII халыкара Пендерецкий исемендәге камера музыкасы бәйгесе (Краков, Польша) — I премия (*Muczynski Trio составында*).
* 2007 «Опус» призы (Канада) — «Елның иң яхшы альбомы» номинациясендә — «Nomade» альбомы өчен (*Kleztory төркеме составында*).
* 2012 III халыкара яһүд музыкасы фестивале һәм бәйгесе (Амстердам) — Furth Klezmer Prize (*Kleztory төркеме составында*)
* 2014 «Arrival» альбомы ADISQ премиясенә тәкъдим ителә — «Гадәти музыкадя язылган иң яхшы ел альбомы» категориясендә.

## Кызыклы факт
Зөфәр Хәйруллинның дөньякүләм танылган композитор һәм дирижер А. Ишморатовка багышланган «Югары нотада» документаль фильмы XI Казан халыкара мөселман кинофестивалендә күрсәтелде .

## Сылтамалар
*  Kleztory төркеме сайты

## Моны да карагыз
*  Композитор белән әңгәмә 
* Ишморатовлар турында

## Искәрмәләр

Төркем:Татар композиторлары
Төркем:Канада композиторлары
Төркем:Казан консерваториясен тәмамлаучылар
Төркем:Казан музыка көллиятен тәмамлаучылар
Төркем:Дирижёрлар